Na temelju članka 41. stavka 1. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), članka 57. Statuta Dječjeg vrtića „Leptir Vrpolje“ („Službeni glasnik Općine Vrpolje“ broj 6/25, 12/25 i „Službeni glasnik Općine Sikirevci“ broj 4/25, 13/25), Upravno vijeće Dječjeg vrtića „Leptir Vrpolje“ uz suglasnost Osnivača („Službeni glasnik Općine Vrpolje“ broj ___ i „Službeni glasnik Općine Sikirevci“ broj ___) na svojoj 26. sjednici Upravnog vijeća održanoj 6.srpnja 2026. godine utvrdilo je 
PRIJEDLOG PRAVILNIKA O II. IZMJENAMA I DOPUNAMA 
PRAVILNIKA O UNUTARNJEM USTROJSTVU I NAČINU RADA DJEČJEG VRTIĆA „LEPTIR VRPOLJE“
Članak 1.
Članak 6. briše se.
Članak 2.
[bookmark: _Hlk220495950]U članku 10. točka 2. pod „Pomoćno-tehnički poslovi“ dodaje se nova alineja koji glasi: 
„ - pravni, administrativni i računovodstveno-financijski poslovi“
Članak 3.
Članak 13. mijenja se i glasi: 
„Poslovi prehrane djece sadrže organiziranje i nabavku prehrambenih proizvoda, organiziranje i pripremanje obroka, planiranje jelovnika sve u skladu prehrambenim potrebama, izborom hrane i redovitim brojem obroka definiranim Programom zdravstvene zaštite djece, higijene i pravilne prehrane djece u dječjim vrtićima.”
Članak 4.
Članak 16. mijenja se u cijelosti i glasi: 
„Pravni, administrativni i računovodstveno-financijski poslovi ustrojavaju se radi ostvarivanja djelatnosti Vrtića i njegova poslovanja kao javne službe, vođenja propisane dokumentacije i evidencije, ostvarivanja prava djece i roditelja, javnosti rada Vrtića, obavljanja računovodstveno-financijskih i drugih administrativno-stručnih poslova potrebnih za rad i poslovanje Vrtića i ostvarivanje prava i obveza radnika Vrtića.“
Članak 5.
Članak 24. mijenja se i glasi:
„Stručni radnici u Dječjem vrtiću su: ravnatelj, odgojitelji, stručni suradnici (pedagog) te medicinska sestra kao zdravstvena voditeljica.
	Ravnatelj, odgojitelji i stručni suradnici obvezni su stručno se usavršavati sukladno zakonu i aktu koji donosi ministar nadležan za obrazovanje, a zdravstvena voditeljica u skladu s propisima koje donosi ministar nadležan za zdravstvo..
	Ravnatelj, odgojitelji i stručni suradnici mogu, dok su u radnom odnosu, napredovati u struci i stjecati položajna zvanja mentora, savjetnika i izvrsnog savjetnika.“
Članak 6.
Članak 25. mijenja se i glasi:
„Ostali radnici u Dječjem vrtiću su  kuhar, pomoćni kuhar, domar, pomoćnik za djecu s teškoćama, spremačica, švelja/pralja.“
Članak 7.
Sukladno Zakonu o predškolskom odgoju i obrazovanju, Pravilniku o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja te Državnom pedagoškom standardu u članku 26.:
Pod točkom 1. za radno mjesto Ravnatelj pod uvjetima za obavljanje poslova riječi:
„završen studij odgovarajuće vrste za rad na radnom mjestu odgojitelja ili stručnog suradnika u dječjem vrtiću, a koji može biti:
a) sveučilišni diplomski studij ili
b) integrirani preddiplomski i diplomski sveučilišni studij ili
c) specijalistički diplomski stručni studij ili
d) preddiplomski sveučilišni studij za odgojitelja ili
e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima“
mijenjaju se i glase:
„– završen studij odgovarajuće vrste za rad na radnome mjestu odgojitelja ili stručnoga suradnika u dječjem vrtiću, koji može biti:
a) sveučilišni integrirani prijediplomski i diplomski studij,
b) sveučilišni prijediplomski studij za odgojitelja,
c) sveučilišni diplomski studij,
d) stručni diplomski studij,
e) stručni studij odgovarajuće vrste, odnosno stručni studij kojim je stečena viša stručna sprema odgojitelja u skladu s prijašnjim propisima.“

[bookmark: _Hlk222387270]pod točkom 2. za radno mjesto Stručni suradnik-Pedagog pod uvjetima za obavljanje poslova riječi: „diplomski sveučilišni studij ili diplomski specijalistički studij odgovarajuće vrste, profesor pedagogije ili osoba koja je završila diplomski sveučilišni studij ili diplomski specijalistički studij pedagogije“ mijenjaju se i glase: „studij: Pedagogija; vrsta i razina studija: sveučilišni diplomski studij; stečeni akademski naziv: sveučilišni/a magistar/magistra pedagogije ili stručni diplomski studij odgovarajuće vrste“ te se riječi: „Broj izvršitelja: 0,5“ mijenjaju i glase: „Broj izvršitelja: 1“
pod točkom 2. radno mjesto Stručni suradnik-Psiholog - briše se u cijelosti.
pod točkom 2. za radno mjesto Zdravstveni voditelj pod uvjetima za obavljanje poslova, riječi: „završen preddiplomski sveučilišni studij ili stručni studij sestrinstva, odnosno studij kojim je stečena viša stručna sprema u djelatnosti sestrinstva u skladu s ranijim propisima, kao i završen sveučilišni diplomski studij ili specijalistički studij sestrinstva“ mijenjaju se i glase: „studij: sestrinstvo; vrsta i razina studija: sveučilišni diplomski studij (sveučilišni/a magistar/magistra sestrinstva), stručni diplomski studij (magistar/magistra sestrinstva), sveučilišni prijediplomski studij (sveučilišni/a prvostupnik/ca sestrinstva), stručni prijediplomski studij (prvostupnik/ca sestrinstva) te studij kojim je stečena viša stručna sprema u djelatnosti sestrinstva u skladu s prijašnjim propisima“ te se riječi: „Broj izvršitelja: 0,5“ mijenjaju i glase: „Broj izvršitelja: 1“

pod točkom 3. za radno mjesto Odgojitelj pod uvjetima za obavljanje poslova, riječi: 
„ a)	preddiplomski sveučilišni studij,
b)	preddiplomski stručni studij,
c)	studij kojim je stečena viša stručna sprema u skladu s ranijim propisima,
d)	diplomski sveučilišni studij,
e)	specijalistički diplomski stručni studij“ 
[bookmark: _Hlk222396699]mijenjaju se i glase: „sveučilišni diplomski studij (sveučilišni/a magistar/magistra ranog i predškolskog odgoja i obrazovanja), sveučilišni prijediplomski studij (sveučilišni/a prvostupnik/ca ranog i predškolskog odgoja i obrazovanja), stručni prijediplomski studij (prvostupnik/ca ranog i predškolskog odgoja i obrazovanja), stručni diplomski studij (stručni specijalist / stručna specijalistica ranoga i predškolskog odgoja) , studij kojim je stečena viša stručna sprema u skladu s prijašnjim propisima.
Ako se na natječaj ne javi osoba koja ispunjava prethodno navedene uvjete, poslove odgojitelja može obavljati osoba koja je završila učiteljski studij, i to: sveučilišni integrirani prijediplomski i diplomski studij, stručni diplomski studij ili četverogodišnji stručni studij primarnoga obrazovanja i koja je završila program za stjecanje odgojno-obrazovnih kompetencija za rad s djecom rane i predškolske dobi.
Ako se na natječaj ne javi osoba koja ispunjava uvjete prethodno naznačene, poslove odgojitelja može obavljati osoba koja je završila učiteljski studij, i to: sveučilišni integrirani prijediplomski i diplomski studij ili stručni diplomski studij ili četverogodišnji stručni studij primarnoga obrazovanja, uz uvjet da u roku od dvije godine od dana zasnivanja radnoga odnosa završi program za stjecanje odgojno-obrazovnih kompetencija za rad s djecom rane i predškolske dobi.“
Pod točkom 3. za radno mjesto Odgojitelj – pripravnik, pod uvjetima obavljanja posla, riječi: 
„a)	preddiplomski sveučilišni studij,
b)	preddiplomski stručni studij,
c)	studij kojim je stečena viša stručna sprema u skladu s ranijim propisima,
d)	diplomski sveučilišni stručni studij“
mijenjaju se i glase: „sveučilišni diplomski studij (sveučilišni/a magistar/magistra ranog i predškolskog odgoja i obrazovanja), sveučilišni prijediplomski studij (sveučilišni/a prvostupnik/ca ranog i predškolskog odgoja i obrazovanja), stručni prijediplomski studij (prvostupnik/ca ranog i predškolskog odgoja i obrazovanja), stručni diplomski studij (stručni specijalist / stručna specijalistica ranoga i predškolskog odgoja), studij kojim je stečena viša stručna sprema u skladu s prijašnjim propisima.“

Pod točkom 3. za radno mjesto odgojitelj/učitelj u programu predškole i u posebnim kraćim programima, pod uvjetima za obavljanje poslova, riječi: 
„a)	preddiplomski sveučilišni studij,
b)	preddiplomski stručni studij,
c)	studij kojim je stečena viša stručna sprema u skladu s ranijima propisima,
d)	diplomski sveučilišni studij,
e)	specijalistički diplomski stručni studij,
f)	specijalistički diplomski studij ili integrirani preddiplomski i diplomski studij ili četverogodišnji diplomski stručni studij primarnog obrazovanja uz uvjete prema Zakonu o predškolskom odgoju i obrazovanju“
mijenjaju se i glase: „Studij ranog i predškolskog odgoja i obrazovanja; vrsta i razina studija: sveučilišni diplomski studij (sveučilišni/a magistar/magistra ranog i predškolskog odgoja i obrazovanja), sveučilišni prijediplomski studij (sveučilišni/a prvostupnik/ca ranog i predškolskog odgoja i obrazovanja), stručni prijediplomski studij (prvostupnik/ca ranog i predškolskog odgoja i obrazovanja), stručni diplomski studij (stručni specijalist / stručna specijalistica ranoga i predškolskog odgoja), studij kojim je stečena viša stručna sprema u skladu s prijašnjim propisima.“

pod točkom 4.:
- za radno mjesto Kuhar, pod uvjetima za obavljanje poslova, riječi: „srednju stručnu spremu, kuhar“ mijenjaju se i glase: „kvalifikacija kuhar razine 4.1 stečena završetkom strukovnog obrazovanja u trajanju od tri godine u sektoru Turizam i ugostiteljstvo“
- za radno mjesto Pomoćni kuhar, pod uvjetima za obavljanje poslova, riječi: „nižu stručnu spremu ugostiteljskog smjera ili osnovnu školu“ mijenjaju se i glase: „kvalifikacija pomoćni kuhar razine 3 stečena završetkom strukovnog obrazovanja u trajanju od tri godine u sektoru Turizam i ugostiteljstvo“, riječi „ 1 godina radnog iskustva“ brišu se,  a riječi: „Broj izvršitelja: 1“ mijenjaju se i glase: „Broj izvršitelja: 2“
- za radno mjesto Domar, pod uvjetima za obavljanje poslova, riječi: „srednja stručna sprema tehničkog usmjerenja, položen ispit za ložača centralnog grijanja“ mijenjaju se i glase: „kvalifikacija razine 4.1 stečena završetkom strukovnog obrazovanja u trajanju od tri godine u sektoru Strojarstvo, brodogradnja i metalurgija ili Elektrotehnika i računarstvo“
- za radno mjesto Pomoćnik za djecu s teškoćama u razvoju ili stručni komunikacijski posrednik riječi: „Broj izvršitelja: 0,5“ mijenjaju se i glase: „Prema potrebi upisane djece sukladno Državnom pedagoškom standardu“
- za radno mjesto Spremačica pod uvjetima za obavljanje poslova riječi: „NSS, osmogodišnja škola“ mijenjaju se i glase: „kvalifikacija razine 1 stečena završetkom osnovnog obrazovanja“, a riječi: „Broj izvršitelja: 2“ mijenjaju se i glase: „Broj izvršitelja: 4“
- radno mjesto Spremačica-servirka - briše se u cijelosti
- za radno mjesto Spremačica-pralja mijenja se naziv radnog mjesta tako da umjesto „SPREMAČICA-PRALJA“ sada glasi „ŠVELJA-PRALJA“

· za radno mjesto Švelja-pralja pod uvjetima za obavljanje poslova riječi. „NSS, osmogodišnja škola“ mijenjaju se i glase: „kvalifikacija razine 3 stečena završetkom strukovnog obrazovanja u trajanju od tri godine“
Pod točkom 4. dodaje se: 
„Naziv radnog mjesta: TAJNIK
Poslovi i radni zadaci:
· priprema materijale i izrađuje prijedloge općih akata,
· redovito prati pravne propise, praksu i primjenu istih u normativnoj djelatnosti (posebno u oblasti radnih odnosa, organizacije rada Vrtića i dr.), te u svezi s tim inicira i radi na utvrđivanju općih akata koji obuhvaćaju navedenu problematiku,
· priprema prijedloge ugovora, rješenja i odluka, te pruža pravnu pomoć u postupku,
· u okviru svojih ovlaštenja daje tumačenje i mišljenje o primjeni pravnih propisa i općih akata,
· obavlja sve pravne poslove vezane za statusne promjene Vrtića, uz vršenje svih pravnih poslova registracije kod trgovačkog suda i sl.,
· prima stranke,
· sudjeluje u pripremi sjednice i vodi dokumentaciju Upravnog vijeća,
· izrađuje plan nabave u suradnji sa ravnateljem i voditeljem računovodstva, te isti objavljuje na web stranici Vrtića,
· provodi postupke javne nabave prema Zakonu o javnoj nabavi,
· vodi registar ugovora o javnoj nabavi i okvirnih sporazuma, ažurira ih svakih šest mjeseci te isti objavljuje na web stranici Vrtića,
· vodi uredsko poslovanje,
· prima, odlaže i otprema poštu, te odgovara na istu,
· u suradnji s ravnateljem organizira poslove i pravovremene zamjene za odsutne radnike,
· u suradnji s pedagogom prijavljuje volontere/pripravnike za volontiranje/stažiranje te prijavu stručnog ispita kod MZOM, prijavljivanje i odjavljivanje kod Hrvatskog zavoda za mirovinsko i zdravstveno osiguranje,
· surađuje sa Zavodom za zapošljavanje (prijava potreba za radnikom, pripravnikom)
· vodi brigu o urednom vođenju matične knjige radnika u elektronskom obliku,
· vodi evidenciju radnog vremena radnika u Vrtiću u suradnji sa referentom za obračun plaće,
· izdaje sve potvrde u svezi s radom i radnim odnosima radnika,
· izdaje rješenja za godišnje odmore,
· sastavlja oglase i natječaje,
· prisustvuje seminarima i savjetovanjima u svezi s radom i radnim odnosima i javnom nabavom,
· sudjeluje u izradi statističkih izvještaja,
· ovlašteni predstavnik Vrtića za organiziranje i provedbu zaštite na radu,
· nadzire primjenu pravila zaštite na radu,
· organizira osposobljavanja radnika za rad na siguran način,
· u suradnji s ravnateljem osigurava potreban broja radnika osposobljenih za evakuaciju i spašavanje te pružanje prve pomoći,
· organizira praktične vježbe za možebitnu evakuaciju i spašavanje,
· osigurava da radnici ne koriste sredstva rada i zaštitna sredstva za koje postoji osnovana sumnja da im mogu ugroziti život, zdravlje i sigurnost,
· nadzire način uporabe i ispravnost opreme, strojeva i zaštitnih sredstava, te osigurava pravovremenu provjeru istih od strane ovlaštenih društava,
· osigurava pravodobnu prijavu povrede radnika na radu,
· vodi propisanu evidenciju i knjigu nadzora,
· u suradnji s ravnateljem obavlja poslove rješavanja pojedinačnih zahtjeva, redovitog objavljivanja informacija, poduzima radnje i mjere urednog vođenja informacija, unaprjeđuje način prikupljanja, obrade, klasificiranja, čuvanja i objavljivanja informacija koje su sadržane u službenim ispravama, a odnose se na rad i unutarnji ustroj Vrtića,
· organizira i vodi brigu o svim popravcima u vrtiću,
· vodi brigu o radu tehničkog i pomoćnog osoblja i njihov je neposredni rukovoditelj,
· [bookmark: _Hlk222917300]obavlja i druge srodne poslove i zadatke te one koji proizlaze iz Godišnjeg plana i programa rada Dječjeg vrtića i drugih propisa te po nalogu ravnatelja
ODGOVORNOST
[bookmark: _Hlk221101974]Odgovoran je za obavljanje i izvršavanje poslova i zadaća u okviru opisa svojeg radnog mjesta.
Odgovoran je ravnatelju i Upravnom vijeću Dječjeg vrtića.
Uvjeti za obavljanje poslova
· sveučilišni integrirani prijediplomski i diplomski studij prava, stečeni akademski naziv: sveučilišni/a magistar/magistra prava
· stručni diplomski studij javne uprave, stečeni akademski naziv: magistar/magistra javne uprave
· poslove tajnika može obavljati osoba koja je završila prijediplomski stručni studij javne uprave te stekla naziv prvostupnik/ica javne uprave, ako se na natječaj ne javi osoba iz prethodne točke.
· utvrđena zdravstvena sposobnost za obavljanje poslova,
· poznavanje rada na računalu
· da se protiv kandidata ne vodi kazneni postupak, da nije doneseno pravomoćno rješenje o provođenju istrage, da ne postoji potvrđena optužnica, da nije donijeta presuda o izdavanju kaznenog naloga te da nije donijeta presuda,
· da protiv kandidata nije pokrenut prekršajni postupak za prekršajna djela za nasilničko ponašanje, osim ako je nastupila rehabilitacija prema posebnom zakonu,
· da osobi nije izrečena zabrana rada ili joj je prestao radni odnos zbog nezakonitog i/ili neprofesionalnog postupanja na štetu prava i interesa djece,
· da protiv kandidata nije izrečena mjera žurnog izdvajanja djeteta iz obitelji ili mjeru za zaštitu osobnih prava i dobrobiti djeteta u nadležnosti suda 
Broj izvršitelja: 1
Članak 8.
U cijelom tekstu Pravilnika o unutarnjem ustrojstvu i načinu rada Dječjeg vrtića „Leptir Vrpolje“  tekst: » da protiv kandidata nije izrečena mjera za zaštitu dobrobiti djeteta sukladno posebnom propisu« u određenom broju i padežu zamjenjuje se tekstom: » da protiv kandidata nije izrečena mjera žurnog izdvajanja djeteta iz obitelji ili mjeru za zaštitu osobnih prava i dobrobiti djeteta u nadležnosti suda« u odgovarajućem broju i padežu.
Članak 9.
Ovaj Pravilnik o II. izmjenama i dopunama Pravilnika o unutarnjem ustrojstvu i načinu rada Dječjeg vrtića „Leptir Vrpolje“ donosi Upravno vijeće nakon pribavljene suglasnosti Osnivača.
Članak 10.
Ovaj Pravilnik o II. izmjenama i dopunama Pravilnika o unutarnjem ustrojstvu i načinu rada Dječjeg vrtića „Leptir Vrpolje“ stupa na snagu osmog dana od dana objave na oglasnoj ploči Dječjeg vrtića „Leptir Vrpolje“.

Obrazloženje

Pravilnik o II. izmjenama i dopunama Pravilnika o unutarnjem ustrojstvu i načinu rada Dječjeg vrtića „Leptir Vrpolje“ donosi se radi potrebe usklađenja postojećeg Pravilnika sa odredbama Zakona o predškolskom odgoju i obrazovanju te Zakona o izmjenama i dopunama Zakona o predškolskom odgoju i obrazovanju koji je snazi od 13.ožujka 2026.
Pregledom postojećih i važećih odredbi Pravilnika utvrđeno je kako pojedine odredbe nisu usklađene sa zakonskim odredbama te radi osiguravanja zakonitog poslovanja i djelovanja Dječjeg vrtića bilo je potrebno donijeti Pravilnik o II. izmjenama i dopunama Pravilnika o unutarnjem ustrojstvu i načinu rada Dječjeg vrtića „Leptir Vrpolje“.
Osim usklađenja sa odredbama Zakona, trenutno važeći Pravilnik je bilo potrebno uskladiti s Državnim pedagoškim standardom, Pravilnikom o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja te s uputama inspekcijskog nadzora.
Naime, pregledom navedenog Pravilnika utvrđeno je kako stručna sprema radnika nije usklađena sa Pravilnikom o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja. Shodno navedenom, izvršeno je usklađenje stručne spreme radnika s važećim Pravilnikom o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja.
S obzirom na uputu inspekcijskog nadzora i Rješenja nadležnog županijskog odjela bilo je potrebno povećati broj izvršitelja na radnom mjestu „spremačica“ u matičnom objektu u Vrpolju, sa 1 izvršitelj na 2 izvršitelja.
U područnom objektu u Sikirevcima, bilo je potrebno obrisati radno mjesto „spremačica/servirka“ s obzirom da je navedeno radno mjesto izbačeno iz Pravilnika o odgovarajućoj vrsti i razini obrazovanja, te brisanjem navedenog radnog mjesta, postojeće radno mjesto glasi pomoćna kuharica 1 izvršitelj na puno radno vrijeme. Bilo je potrebno povećati i broj izvršitelja na radnom mjestu spremačice zbog nemogućnosti organizacije rada ukoliko se dogodi bolovanje djelatnice, godišnji odmor te zbog samog radnog vremena koje je isključivo od 11-19h. S obzirom na navedeno, ukupan broj izvršitelja na radnom mjestu spremačice u Sikirevcima, povećava se s jedan na dva. Sukladno navedenom, dodatno povećanje u matičnom objektu u Vrpolju je 1 (s obzirom na uputu inspekcijskog nadzora i Rješenja nadležnog županijskog odjela) i dodatno za područni objekt u Sikirevcima 1. Ukupno s postojeća dva radna mjestima spremačice,  povećava se za dva (jedna u Sikirevcima i jedna u Vrpolju) što je broj izvršitelja 4 kako se navodi u Prijedlogu pravilnika o II. izmjenama i dopunama pravilnika o unutarnjem ustrojstvu i načinu rada dječjeg vrtića „Leptir Vrpolje.“
U Pravilniku o unutarnjem ustrojstvu i načinu rada dječjeg vrtića „Leptir Vrpolje“ a u skladu s Državnim pedagoškim standardom, pod točkom 2. za radno mjesto Stručni suradnik-Pedagog broj izvršitelja: 0,5“ mijenja se  i glasi: „Broj izvršitelja: 1“ Dječji vrtić trenutno obavlja djelatnost u dva objekta, s ukupno 130 djece, pri čemu je jedan objekt područni i udaljen približno 14,4km od matičnog objekta. Istovremeno je iz Pravilnika o unutarnjem ustrojstvu uklonjeno radno mjesto psihologa, s obzirom da je za navedeni broj djece sukladno Državnom pedagoškom standard dostatan jedan stručni suradnik koji će u potpunosti obavljati stručno-pedagoški rad u svrhu kvalitetnog funkcioniranja odgojno-obrazovnog procesa. Radne obveze stručnog suradnika prema članku 32. Državnog pedagoškog standarda  glase:“ stručni suradnici obvezni su u neposrednome pedagoškom radu s djecom, odgojiteljima i roditeljima provoditi 25 radnih sati tjedno, a ostale poslove u sklopu satnice do punoga radnog vremena.
(2) Poslovi iz stavka 1. ovoga članka koji se obavljaju u neposrednome pedagoškom radu i drugi odgovarajući poslovi obavljaju se u sklopu 7-satnoga radnog vremena, a ostatak se odnosi na poslove vezane uz suradnju s drugim ustanovama, poslove stručnoga usavršavanja, planiranja, pripreme za rad i druge poslove.“
S obzirom na navedeno, trenutna satnica stručnog suradnika-pedagoga (4h od kojih je 3h u neposrednom radu s djecom i odgojiteljima (30min po odgojno-obrazovnoj skupini) i 1h za rad s roditeljima, pripremu stručnog usavršavanja, individualne razgovore s roditeljima, pripremu i provedbu istraživanja, rad i praćenje djece s teškoćama u razvoju, te druge poslove) ne pokriva navedene radne obveze koje se spominju u Državnom pedagoškom standardu. Ako još pridodamo dislociranost i udaljenost objekata, satnica se uvelike smanjuje.
Prema članku 31. Državnog pedagoškog standarda predškolskog odgoja i naobrazbe, za vrtiće do 200 djece predviđen je jedan stručni suradnik s punim radnim vremenom, a broj stručnih suradnika može se povećati s obzirom na posebne potrebe djece, dislociranost objekata i različitost programa koji se provode u vrtiću. 
Pod točkom 2. za radno mjesto Zdravstveni voditelj pod uvjetima za obavljanje poslova, riječi: Broj izvršitelja: 0,5“ mijenjaju i glase: „Broj izvršitelja: 1“
Sukladno članku 33. Državnog pedagoškog standarda predškolskog odgoja i naobrazbe, zdravstveni voditelj u dječjem vrtiću jest viša medicinska sestra koja radi na osiguravanju i unapređenju zaštite zdravlja djece te u suradnji sa stručnim suradnicima, ravnateljem, odgojiteljima, roditeljima i drugim dionicima sudjeluje u ostvarivanju zdravstvene zaštite djece. Poslovi zdravstvenog voditelja obuhvaćaju kontinuirano praćenje zdravstvenog stanja djece, provođenje preventivno-zdravstvenih mjera, zdravstveno-prosvjetni rad s roditeljima i zaposlenicima, praćenje higijensko-epidemioloških uvjeta, organizaciju i nadzor prehrane djece, vođenje zdravstvene dokumentacije te suradnju sa zdravstvenim ustanovama i drugim nadležnim tijelima. Sukladno članku 25. stavku 1. Državnog pedagoškog standarda, broj potrebnih radnika u dječjem vrtiću utvrđuje se ovisno o broju odgojno-obrazovnih skupina, trajanju i vrsti programa te uvjetima rada. U konkretnom slučaju uvjeti rada uključuju djelovanje ustanove na dvije međusobno udaljene lokacije, što značajno povećava opseg i složenost poslova zdravstvenog voditelja. Zdravstveni voditelj dužan je osigurati jednaku razinu zdravstvene zaštite, higijenskih standarda i sigurnosti djece u oba objekta. To podrazumijeva redovitu prisutnost na obje lokacije, provođenje zdravstvenih i preventivnih mjera, nadzor prehrane, praćenje djece s kroničnim bolestima, alergijama i drugim zdravstvenim potrebama te stalnu suradnju s roditeljima i odgojno-obrazovnim radnicima. Dodatno, prostorna dislociranost objekata zahtijeva vrijeme za putovanje između lokacija, koordinaciju rada i provedbu zdravstvenih mjera u svakom objektu zasebno. Poslovi zdravstvenog voditelja ne mogu se obavljati istodobno na dvije lokacije, zbog čega bi rad u nepunom radnom vremenu značajno ograničio mogućnost kvalitetnog i pravodobnog izvršavanja zakonom propisanih zadaća. Slijedom navedenoga, uzimajući u obzir ukupan broj djece, rad ustanove na dvije međusobno udaljene lokacije te zakonsku obvezu osiguravanja odgovarajuće zdravstvene zaštite i sigurnosti djece, postoji opravdana i stvarna potreba za ustrojavanjem i popunjavanjem radnog mjesta zdravstvenog voditelja u punom radnom vremenu.
S obzirom da u navedenom Pravilniku, ne postoji radno mjesto pralja-spremačica, radno mjesto se briše i usklađuje s Pravilnikom u kojemu glasi švelja/pralja. Ne mijenja se broj izvršitelja nego se aneksom ugovora mijenjaju postojeći ugovori i osobe koje obavljaju navedeni posao. U ovom slučaju spremačica i postojeća švelja/pralja.
Nadalje, s obzirom da u Dječjem vrtiću nema predviđenog radnog mjesta Tajnika to je ovim Pravilnikom navedeno radno mjesto dodano a sve u svrhu efikasnog i učinkovitog djelovanja Dječjeg vrtića. 
Donošenjem navedenog Pravilnika, odnosno izmjena, osigurava se potpuno usklađenje postojećeg Pravilnika s gore navedenim zakonskim i podzakonskim propisima, te se osigurava nesmetano i zakonito djelovanje Dječjeg vrtića.

